Hannu Hautala
Hannu Juhana Hautala (12. mai 1941 Töysä vald – 20. juulil 2023 Kuusamo) oli Soome loodusfotograaf ja -kirjanik. Hautala pälvis avalikkuse laiema tähelepanu kuulsa fotoga Paarituvad kaljukotkad, kui see valiti 1973. aastal Soome aasta pressifotoks. Juba aasta varem oli talle antud fotokunsti riiklik preemia. Sellest ajast alates on Hautala fotod võitnud suurel hulgal auhindu ja tunnustust. Alates 2002. aastast kannab Hautala Oulu ülikooli filosoofia audoktori tiitlit. 2003. aastal pälvis Hautala Soome fotoorganisatsioonide keskliidu Finnfoto-auhinna ja 2012. aastal teaduse populariseerimise elutööpreemia . 2014. aastal sai ta Pro Finlandia teenetemärgi. Hautala elas alates 1979. aastast Kuusamos ja on eriti tuntud Koillismaa looduse jäädvustajana. 2007. aastal avati Kuusamos Hannu Hautala loodusfotokeskus Hannun jäljet, mis on ühtlasi Soome esimene loodusfotokeskus.. Algselt ametilt oli Hautala automehaanik. Esimese pildilise loodusloo müüs ta ajakirjale Vaasa 1958. aastal. Tema esimene raamat "Erämetsän elämää" ilmus 1968. aastal. Pärast 1970. aastal saadud pooleaastast riiklikku kunstnikustipendiumi, hakkas Hautala täiskohaga loodusfotograafiks.